Svìzzira

La Svìzzira (o Sbìzzira), circa 9.050.000 (nu 2025) abbitanti è nu statu europeu cunfinanti a sud cu l'Italia, a ovest câ Francia, a nord câ Girmania e a est cu l'Austria e lu Liechtenstein è na cunfidirazzioni di 23 cantuna e 3 di chisti divisi nta 6 semicantuna. La capitali è Berna. Àutri cità mpurtanti sunnu Zuricu, capitali cummirciali e sedi dâ bursa, e Ginevra, sedi di diversi organizzazzioni ntirnazziunali.

 Storia 
La storia dâ Svìzzira accuminza cu l'attu funnaturi. Tri campagnoli di Svittu, Unterwald e Uri, secunnu la liggenna chi si tramanna, si ncuntraru ô Grütli, nu spiazzu vicinu ô lacu dî quattru cantuna, lu primu austu 1291. Di st'èbbica è la liggenna di Guglielmu Tell, eroi ca s'appunìa ô putiri latifundista proto-austrìacu.

La storia muderna dâ Svìzzira accuminza mmeci ntô 1848 cu l'aduzzioni dâ custituzzioni muderna e lu mantinimentu dî frunteri di oggi.

 Giografìa 
Siccomu la Svìzzira s'attrova n vallati siparati dî l'Alpi, la pupulazzioni svìzzira parra diversi lingui. Li lingui origginali dâ Svìzzira sunnu lu tudiscu ntê sò varianti switzerdutch, lu francisi, l'italianu, e lu rumanciu.
Li 26 cantuna e semicantuna sunnu pi du terzi di lingua tudisca; 5 cantuna, Ginevra, Vaud,
Giura e Neuchâtel sunnu di lingua francisa; unu di lingua italiana, lu Ticinu. Nta certi cantuna si pàrranu dui o tri lingui ufficiali, comu ntô cantuni dî Griggiuni, unni si parra lu tudiscu, l'italianu, e lu rumanciu oppuru ntô Vallisi, unni si parra tudiscu e francisi o puru comu ntô cantuni di Friburgu unni la lingua principali è lu francisi cu na pocu di cumuna chi sunnu girmanòfoni; ntô cantuni di Berna la lingua principali è lu tidescu e na pocu di cumuna sunnu francòfuni.

 Lista dî cantuna svìzziri 
 Canton Argovia (AG) (ted. Aargau, fr. Argovie, rum. Argovia)
 Appenzellu Sternu (AR) (ted. Appenzell-Ausserrhoden, fr. Appenzell-Rhôdes-Extérieur, rum. Appenzell dador)
 Appenzellu Nternu (AI) (ted. Appenzell-Innerrhoden, fr. Appenzell-Rhôdes-Intérieur, rum. Appenzell dadens)
 Basilea-Campagna (BL) (tud. Basel-Land, fr. Bâle-Campagne, rum. Basilea-Champagna)
 Basilea-Cità (BS) (tud. Basel-Stadt, fr. Bâle-Ville, rum. Basilea-Citad)
 Berna (BE) (tud. Bern, fr. Berne, rum. Berna)
 Friburgu (FR) (fr. Fribourg, tud. Freiburg, rum. Friburg)
 Ginevra (GE) (fr. Genève, tud. Genf, rum. Genevra)
 Giura (JU) (fr. tud. Jura, rum. Giura)
 Glarona (GL) (tud. Glarus, fr. Glaris, rum. Glaruna)
 Griggiuni (GR) (tud. Graubünden, fr. Grisons, rum. Grischun)
 Lucerna (LU) (tud. Luzern, fr. Lucerne, rum. Lucerna)
 Neuchâtel (NE) (tud. Neuenburg, fr. rum. Neuchâtel)
 San Gallu (SG) (tud St. Gallen, fr. St-Gall, rum. Son Gagl)
 Sciaffusa (SH) (tud. Schaffhausen, fr. Schaffouse, rum. Schaffusa)
 Soletta (SO) (tud. Solothurn, fr. Soleure, rum. Soloturn)
 Svittu (SZ) (tud. Schwyz, fr. Schwytz, rum. Sviz)
 Turgovia (TG) (tud. Thurgau, fr. Thurgovie, rum. Turgovia)
 Ticinu (TI) (tud. fr. rum. Tessin)
 Obvaldu (OW) (tud. Obwalden, fr. Obwald, rum. Sursilvania)
 Nidvaldu (NW) (tud. Nidwalden, fr. Nidwald, rum. Sutsilvania)
 Uri (UR) (tud. fr. rum. Uri)
 Vallisi (VS) (fr. rum. Valais, tud. Wallis)
 Vaud (VD) (fr. Vaud, ted. Waadt, rum. Vad)
 Zugu (ZG) (tud. rum. Zug, fr. Zoug)
 Zuricu (ZH) (tud. Zürich, fr. Zurich, rum. Turitg)

 Pulìtica 
Canusciuta pâ sò dimocrazzìa diretta, ca si manifesta ancora òi câ Landsgemeinde, òi la Svìzzira è nu statu fidirali. Ogni cantuni havi lu sò cuvernu, e a Berna si trova lu parramentu fidirali, e lu cuvernu fidirali, ca cunta sempri 7 cunzigghieri fidirali (ministri). 

A liveddu ntirnazziunali la Svìzzira havi aduttatu la niutralità comu duttrina. Grazzi a ssa niutralità havi pututu sviluppari l'econumìa, li banchi, e la ndustria.

 Cucina e tradizzioni 

Nun si pò parrari dâ Svìzzira senza parrari dî sò furmaggi, l'Emmental, lu Gruviera,
lu Vacherin Friburgeois, lu Vacherin Mont D'Or, lu Tilsit, l'Appenzeller e tanti àutri. E senza parrari di la cioccolatta svìzzira, chî sò cioccolatteri, ca si diclina nta na quantitati enormi di marchi e di spicialitati. 

 Vidi puru 

 Àutri artìculi supra la Svìzzira
 Sicifrancisi
 Svìzziri cèlibbri

Catigurìa:Svìzzira